આ બનાવ અંગે જાણવા મળ્યા મુજબ વડોદરા શહેર નજીકના ધનીયાવી ગામ ખાતે રહેતા દરબાર પરિવારની યુવતીને ગરાસિયા પરિવારના યુવક દ્વારા અવાર નવાર ફોન કરવામાં આવી રહ્યાં હતા, તેમજ એસએમએસ પણ એ યુવક કરી રહ્યો હતો. આ વાતની જાણ યુવતીના પરિવારજનોને થઇ હતી, જેથી તેઓ ઉશ્કેરાયા હતા. ઉશ્કેરાયેલા યુવતી પક્ષના ટોળા અને યુવક પક્ષના ટોળા વચ્ચે બોલાચાલી થઇ હતી અને યુવતી પક્ષ તલવારો સાથે સામા જૂથ પર હુમલો કરવા પહોંચી ગયા હતા.